150. löggjafarþing 2019–2020.

Þingskjal 463 — 373. mál.

Fyrirspurn

til umhverfis- og auðlindaráðherra um friðlýst svæði.

Frá Karli Gauta Hjaltasyni.

1.	Hver eru friðlýst svæði, friðaðar vistgerðir, vistkerfi og tegundir á Íslandi og á hvaða forsendum voru þau friðlýst og friðuð?

2.	Hvaða svæði, vistkerfi, vistgerðir og tegundir eru í ferli til friðunar í ráðuneytinu, hversu langt er ferlið komið og á hvaða forsendum á að friðlýsa eða friða?

3.	Hve stór eru einstök svæði sem friðuð hafa verið og hvert er mat ráðherra á umfangi, ástandi eða viðgangi vistgerða, vistkerfa og tegunda sem friðlýst og friðuð hafa verið?

4.	Hvaða úttektir eða rannsóknir hafa verið gerðar á framangreindum friðlýstum svæðum, friðuðum vistgerðum, vistkerfum og tegundum sem friðlýst hafa verið? Í hvaða tilfellum eru til stjórnunar- og verndaráætlanir og ef þær eru ekki til, hvernig gengur vinna við þær í einstökum tilfellum?

5.	Í hvaða tilfellum hefur friðlýsingu og friðun verið aflétt?

Skriflegt svar óskast.